smcproject/ml-wiki-sentences huggingface dataset:
കർണ്ണാടകസംഗീത രംഗത്തെ പ്രമുഖനായ ഒരു വയലിൻ വാദകനാണ് വിറ്റൽ രാമമൂർത്തി (കന്നഡ : ವಿಟ್ಟಲ್ ರಾಮಮೂರ್ತಿ).
ഓൾ ഇന്ത്യ റേഡിയോയിലെ 'ടോപ്പ് റാങ്കിംഗ്' ആർട്ടിസ്റ്റായ അദ്ദേഹം തത്സമയ സംഗീതക്കച്ചേരികൾക്ക് പുറമേ ദേശീയ റേഡിയോയിലും ടെലിവിഷനിലും കച്ചേരികൾ അവതരിപ്പിച്ചിട്ടുണ്ട്.
സംഗീതജ്ഞരുടെയും സംഗീതപ്രേമികളുടെയും കുടുംബത്തിൽ ജനിച്ച വിറ്റൽ രാമമൂർത്തി സ്വന്തം വീട്ടിൽനിന്നു തന്നെയാണ് സംഗീതയാത്ര ആരംഭിച്ചത്.
ജീവിതത്തിന്റെ എല്ലാ മേഖലകളിലെയും പ്രധാന വഴികാട്ടിയായ അമ്മ കൃഷ്ണവേണിയിൽ നിന്ന് അദ്ദേഹം കർണാടകസംഗീതം പഠിക്കാൻ തുടങ്ങി.
മുത്തച്ഛനായ അന്തരിച്ച സംഗീതഭൂഷണം ബി വി സുബ്ബറാവു അദ്ദേഹത്തെ വയലിനിൽ പരിചയപ്പെടുത്തി.
ഹൊസഹള്ളി വെങ്കടാരം, ടി. രുക്മിണി എന്നിവരുടെ കീഴിൽ അദ്ദേഹം പരിശീലനം തുടർന്നു.
സോളോയിസ്റ്റായും പക്കമേളക്കാരനായും
ലോകമെമ്പാടും ആറായിരത്തിലേറെ കച്ചേരികളിൽ അദ്ദേഹം വയലിൽ വായിച്ചു.
തന്റെ ഗുരു ലാൽഗുഡി ജയരാമനോടൊപ്പം , വയലിൻ ഡ്യുയറ്റ് കൂടാതെ മൂന്നാൾക്കാർ ചേർന്നതരം സംഗീതക്കച്ചേരികളിൽ അദ്ദേഹം പങ്കെടുത്തിട്ടുണ്ട്.
ഡി.കെ. ജയരാമൻ , ഡോ മംഗലംപള്ളി ബാലമുരളീകൃഷ്ണ , ആർ. കെ. ശ്രീകണ്ഠൻ , നെടുനൂരി കൃഷ്ണമൂർത്തി, മധുര ടി. എൻ. ശേഷഗോപാലൻ , ഒഎസ് ത്യാഗരാജൻ , ടികെ ഗോവിന്ദ റാവു , ടിവി ശങ്കരനാരായണൻ , കെ ജെ യേശുദാസ് , ബോംബെ സിസ്റ്റേഴ്സ് , സുധാ രഘുനാഥൻ , വിജയ് ശിവ, നെയ്‌വേലി സന്താനഗോപാലൻ , സഞ്ജയ് സുബ്രഹ്മണ്യൻ , ടി എം കൃഷ്ണ , പി. ഉണ്ണി കൃഷ്ണൻ , ബോംബെ ജയശ്രീ , എസ്. സൗമ്യ എന്നിവർക്കെല്ലാം അദ്ദേഹം വയലിൽ പക്കമേളം ഒരുക്കിയിട്ടുണ്ട് .
അദ്ദേഹം പല പ്രമുഖ ഉപകരണ സംഗീതജ്ഞന്മാരുടെയൊപ്പവും വയലിൻ വായിച്ചിട്ടുണ്ട്.
എൻ രമണി ( ഓടക്കുഴൽ ), കദ്രി ഗോപാലനാഥ് (സാക്സഫോൺ), എൻ രവികിരൺ ( ചിത്രവീണ ), ശശാങ്ക് സുബ്രമണ്യം ( ഫ്ലൂട്ട് ) തുടങ്ങിയവർ അവരിൽ ചിലരാണ്.
പാരീസിലെ 'തീട്രെ ഡി ലാ വില്ലെ ', സിംഗപ്പൂരിലെയും ദുബായിലെയും മറ്റ് അന്താരാഷ്ട്ര ഉത്സവങ്ങൾ എന്നീ ലോക സംഗീതമേളകളിൽ അദ്ദേഹം പങ്കെടുത്തിട്ടുണ്ട്.
തന്റെ സോളോ റെക്കോർഡിംഗുകൾക്ക് പുറമേ, നൂറുകണക്കിന് വാണിജ്യ ഓഡിയോ റെക്കോർഡിംഗുകളിലും നിരവധി ജനപ്രിയ കലാകാരന്മാരോടൊപ്പവും അദ്ദേഹം പങ്കെടുത്തിട്ടുണ്ട്.
അധ്യാപകനും സംഗീതജ്ഞനും
രാമമൂർത്തിക്ക് ഇന്ത്യ, യുഎസ്എ, കാനഡ, ഓസ്‌ട്രേലിയ, ഫ്രാൻസ് എന്നിവിടങ്ങളിൽ വിദ്യാർത്ഥികളുണ്ട്.
ഒരു സംഗീതജ്ഞനെന്ന നിലയിൽ, പ്രശസ്ത ഷെപ്പേർഡ് സ്കൂൾ ഓഫ് മ്യൂസിക് ( റൈസ് യൂണിവേഴ്സിറ്റി , ഹ്യൂസ്റ്റൺ, ടെക്സസ് ), കോൺകോർഡിയ യൂണിവേഴ്സിറ്റി ( മോൺ‌ട്രിയൽ, ക്യൂബെക്ക് , കാനഡ), ഹാർവാർഡ് യൂണിവേഴ്സിറ്റി ( ബോസ്റ്റൺ, മസാച്യുസെറ്റ്സ് ) തുടങ്ങിയ ചില പ്രധാന സർവകലാശാലകളിൽ അദ്ദേഹം പ്രഭാഷണപരിപാടികളും വർക്ക് ഷോപ്പുകളും നൽകി.
സംഗീതത്തോടുള്ള അഭിനിവേശത്തിലും കർണാടക സംഗീതത്തിന്റെ വളർച്ചയ്ക്ക് നിസ്വാർത്ഥമായ സംഭാവനയിലും, വിറ്റൽ രാമമൂർത്തിയും കുടുംബവും എല്ലാ വർഷവും കർണാടകയിലെ ധർമ്മസ്ഥലയിലെ 'കരുൺബിതിൽ' ജന്മനാട്ടിൽ സമ്മർ ക്യാമ്പുകൾ സംഘടിപ്പിക്കുന്നു.
ഗുരുകുലം സമ്പ്രദായത്തിന്റെ ശൈലിയിലുള്ള ഈ ക്യാമ്പിൽ ചുറ്റുമുള്ള ഗ്രാമങ്ങളിൽ നിന്നുള്ള 250 ഓളം കുട്ടികൾ പങ്കെടുക്കുന്നു.
അവർ അദ്ദേഹത്തിന്റെ വീട്ടിൽ താമസിക്കുകയും ഒരാഴ്ച മുഴുവൻ സംഗീതം പഠിക്കുകയും അത് അവരുടെ എല്ലാ സുഹൃത്തുക്കളുമായി പങ്കിടുകയും ചെയ്യുന്നു.
ബോർഡിംഗ്, താമസസൗകര്യം, തുടങ്ങിയ എല്ലാ ചെലവുകളും വിറ്റൽ രാമമൂർത്തിയുടെ കുടുംബം വഹിക്കുന്നു.
ഈ യുവ സംഗീതജ്ഞർക്ക് വർക്ക് ഷോപ്പുകളും കച്ചേരികളും നൽകാൻ പ്രശസ്ത കലാകാരന്മാരെ ക്ഷണിക്കുന്നു.
മംഗലംപള്ളി ബാലമുരളീകൃഷ്ണ , ഉമയാൾപുരം കെ ശിവരാമൻ , എം ചന്ദ്രശേഖരൻ , വെല്ലൂർ ജി രാമഭദ്രൻ, കമലകര റാവു, നെയ്‌വേലി സന്താനഗോപലൻ, ലാൽഗുഡി കൃഷ്ണൻ, വിജയ് ശിവ, ടി.എം. കൃഷ്ണ , ബോംബെ ജയശ്രി , എസ് സൗമ്യ , അഭിഷേക് രഘുറാം, ആർ.കെ. ശ്രീരാം കുമാർ , എംബാർ കണ്ണൻ , കല്യാണി ശർമ, എസ്പി രാം, ശങ്കരി കൃഷ്ണൻ എന്നിവർ ഈ പരിപാടിയിൽ പങ്കെടുത്തിട്ടുണ്ട്.
എല്ലാ വർഷവും എല്ലാ വിദ്യാർത്ഥികളും രസികരും ഒരുപോലെ കാത്തിരിക്കുന്ന സംഗീത പരിപാടിയാണിത്.
കർണാടക, ചെന്നൈ എന്നിവിടങ്ങളിൽ നിന്ന് മാത്രമല്ല, ന്യൂജേഴ്‌സി , ടെക്‌സസ് , കാലിഫോർണിയ എന്നിവിടങ്ങളിൽ നിന്നും സംഗീത ക്യാമ്പിനായി വിദ്യാർത്ഥികൾ ഈ ഗ്രാമത്തിലേക്ക് ഒഴുകുന്നു.
അവാർഡുകൾ കലൈമണി യുവ കലാഭാരതി സ്വര ജ്ഞാനഭാരതി മികച്ച വയലിനിസ്റ്റ് (മ്യൂസിക് അക്കാദമിയിൽ നിന്നും ചെന്നൈയിലെ ശ്രീകൃഷ്ണഗാനസഭയിൽ നിന്നും) കാഞ്ചി കാമകോടി പീഠത്തിലെ ആസ്ഥാനവിദ്വാൻ വാദ്യ കലാവിപാഞ്ചി വി ഡി സ്വാമി ആർട്സ് അക്കാദമിയിൽ നിന്നുള്ള മികച്ച അധ്യാപക അവാർഡ് മഹാരാജപുരം സന്താനം ഫൗണ്ടേഷൻ നേട്ടത്തിനുള്ള പുരസ്കാരം ശ്രീ വിഘ്‌നേശ്വര കൾച്ചറൽ അക്കാദമിയിൽ നിന്നുള്ള വിഘ്‌നേശ്വര ഗാനമണി അവാർഡ് ശ്രീ ദക്ഷിണാംനയ ശൃംഗേരി ശാരദാപീഠത്തിലെ ആസ്ഥാന വിദ്വാൻ ശ്രീ ത്യാഗ ബ്രഹ്മഗാനസഭയിൽ നിന്നുള്ള വാണി കലാസുധാകര പുറത്തേക്കുള്ള കണ്ണികൾ വിറ്റൽ രാമമൂർത്തിയുടെ ഔദ്യോഗിക പേജ് Archived 2012-03-17 at the Wayback Machine .
Musicindiaonline.com- ൽ ശ്രോതാക്കളുടെ സന്തോഷം Archived 2007-12-04 at the Wayback Machine .
അദ്ദേഹത്തിന്റെ ഗുരു ശ്രീയോടൊപ്പം.
തമ്പുരയിലെ ലാൽഗുഡി ജയരാമൻ (കടപ്പാട് YouTube) ശശാങ്കുമായുള്ള സംഗീതക്കച്ചേരിയിൽ - വീഡിയോ ക്ലിപ്പിംഗ് (YouTube- ന്റെ കടപ്പാട്) ടി എം കൃഷ്ണയുമായുള്ള സംഗീതക്കച്ചേരിയിൽ - വീഡിയോ ക്ലിപ്പിംഗ് (YouTube കടപ്പാട്) ടി എം കൃഷ്ണയുമായുള്ള സംഗീതക്കച്ചേരിയിൽ - വീഡിയോ ക്ലിപ്പിംഗ് (YouTube കടപ്പാട്) സുധ രഘുനാഥനുമായുള്ള സംഗീതക്കച്ചേരിയിൽ - വീഡിയോ ക്ലിപ്പിംഗ് (YouTube- ന്റെ കടപ്പാട്) പി. ഉണ്ണികൃഷ്ണനുമായുള്ള സംഗീതക്കച്ചേരിയിൽ - വീഡിയോ ക്ലിപ്പിംഗ് (YouTube- ന്റെ കടപ്പാട്) പി. ഉണ്ണികൃഷ്ണനുമായുള്ള സംഗീതക്കച്ചേരിയിൽ - വീഡിയോ ക്ലിപ്പിംഗ് (YouTube- ന്റെ കടപ്പാട്) വിട്ടൽ രാമമൂർത്തിയും കുടുംബവും നടത്തിയ കരുൺബിതിൽ ഷിബിറയെക്കുറിച്ചുള്ള ഡോക്യുമെന്ററി - ഭാഗം 1 (യൂട്യൂബിന്റെ കടപ്പാട്) വിറ്റൽ രാമമൂർത്തിയും കുടുംബവും നടത്തിയ കരുൺബിതിൽ ഷിബിറയെക്കുറിച്ചുള്ള ഡോക്യുമെന്ററി - ഭാഗം 2 (യൂട്യൂബിന്റെ കടപ്പാട്) വിറ്റൽ രാമമൂർത്തിയും കുടുംബവും നടത്തിയ കരുൺബിതിൽ ഷിബിറയെക്കുറിച്ചുള്ള ഡോക്യുമെന്ററി - ഭാഗം 3 (യൂട്യൂബിന്റെ കടപ്പാട്) അഭിഷേക് രഘുറാമിനൊപ്പം - ജൽസ (യൂട്യൂബിന് കടപ്പാട്)
വിലക്കപ്പെട്ട കനി ഇംഗ്ലീഷ് വിലാസം https://ml.wikipedia.org/wiki/Vilakkappetta_kani
അഭയദേവ് ‌സംഭാഷണവും ഗാനങ്ങളും രചിച്ച് എസ്.ആർ. പുട്ടണ്ണ സംവിധാനം ചെയ്ത് 1974-ൽ പുറത്തിറങ്ങിയ മലയാളഭാഷ യിലെ ഒരു മൊഴിമാറ്റ ചിത്രമാണ് വിലക്കപ്പെട്ട കനി .
ചന്ദ്രശേഖർ , അശോക് , ആരതി, ജയന്തി , മാധവി തുടങ്ങിയവരാണ് ഈ ചിത്രത്തിലെ പ്രധാന കഥാപാത്രങ്ങളായി അഭിനയിച്ചത്.
താരം വേഷം 1 ചന്ദ്രശേഖർ 2 അശോക് 3 ആരതി 4 ജയന്തി 5 മാധവി ഗാനങ്ങൾ ഗാനരചന: അഭയദേവ് സംഗീതം: എം. രംഗ റാവു നമ്പർ.
പാട്ട് പാട്ടുകാർ രാഗം 1 അരുതേ പതംഗി പി മാധുരി 2 കാറ്റേ വാ കടലേ വാ കെ ജെ യേശുദാസ് , പി സുശീല 3 സന്യാസി സന്യാസി അർജുന സന്യാസി പി മാധുരി 4 വീണേ വീണേ പി സുശീല 5 വിരഹ ജീവിത പി സുശീല അവലംബം പുറത്തേക്കുള്ള കണ്ണികൾ കനി (1974) വിഡിയോ യൂട്യൂബിൽ വിലക്കപ്പെട്ട കനി ഇന്റർനെറ്റ് മൂവി ഡാറ്റാബേസിൽ
വിലക്കപ്പെട്ട ബന്ധങ്ങൾ
കലാലയാ ഫിലിംസിനു വേണ്ടി എച്ച്.എച്ച്. ഇബ്രാഹിം നിർമിച്ച മലയാളചലച്ചിത്രമാണ് വിലക്കപ്പെട്ട ബന്ധങ്ങൾ .
ബോക്സ് ഓഫിസ് ഫിലിംസ് വിതരണം ചെയ്ത ഈ ചിത്രം 1969 സെപ്റ്റംബർ 19-ന് കേരളത്തിൽ പ്രദർശനം തുടങ്ങി.
അഭിനേതാക്കൾ സത്യൻ പ്രേം നസീർ കെ.പി. ഉമ്മർ ടി.കെ. ബാലചന്ദ്രൻ ബഹദൂർ അടൂർ ഭാസി അബ്ബാസ് കുട്ടൻപിള്ള ശാരദ അംബിക ഉഷാകുമാരി ജയഭാരതി സച്ചു ടി.ആർ. ഓമന ഖദീജ കമലം മാല.
പിന്നണിഗായകർ ബി. വസന്ത കെ.ജെ. യേശുദാസ് എൽ.ആർ. ഈശ്വരി പി.ബി. ശ്രീനിവാസ് എസ്. ജാനകി അണിയറ പ്രവർത്തകർ നിർമ്മാണം - എച്ച് എച്ച് ഇബ്രാഹിം സംവിധാനം - എം.എസ്. മണി സംഗീതം - എ.ടി. ഉമ്മർ ഗാനരചന - ഡോ പവിത്രൻ ബാനർ - കലാലയ ഫിലിംസ് വിതരണം - ബോക്സ് ഓഫീസ് ഫിലിംസ്.
കഥ - കൗസല്യ ദേവി സംഭാഷണം - എസ്.എൽ. പുരം സദാനന്ദൻ .
ഗാനങ്ങൾ അവലംബം പുറത്തേക്കുള്ള കണ്ണികൾ മെട്രോമാറ്റിനി ഡേറ്റാബേസിൽ നിന്ന് വിലക്കപ്പെട്ട ബന്ധങ്ങൾ
വില കുറഞ്ഞ മനുഷ്യൻ
പഴനി ഫിലിംസിനു വേണ്ടി പി.രാമസ്വാമി നിർമിച്ച മലയാളചലച്ചിത്രമാണ് വിലകുറഞ്ഞ മനുഷ്യൻ ( English: Vilakuranja Manushyan ).
തിരുമേനി പിക്ചേഴ്സ് വിതരണം ചെയ്ത വികുറഞ്ഞ മനുഷ്യൻ 1969 ജനുവരി 17-ന് കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ മധു കെ.പി. ഉമ്മർ കൊട്ടാരക്കര അടൂർ ഭാസി മണവാളൻ ജോസഫ് പറവൂർ ഭരതൻ പപ്പൂട്ടി ശാരദ കവിയൂർ പൊന്നമ്മ ആറന്മുള പൊന്നമ്മ ലക്ഷ്മി ഖദീജ വിജയകല കോട്ടയം ശാന്ത ഹേമ നബീസ ശാന്തി സരോജ.
പിന്നണിഗായകർ കെ.ജെ. യേശുദാസ് എസ്. ജാനകി അണിയറപ്രവർത്തകർ നിർമ്മാണം - പി. രാമസ്വാമി സംവിധാനം - എം.എ. രാജേന്ദ്രൻ സഗീതം - പുകഴേന്തി ഗാനരചന -  പി ഭാസ്കരൻ ബാനർ - പഴനി ഫിലിംസ് വിതരണം - തിരുമേനി പിക്ചേഴ്സ് കഥ്, തിരക്കഥ, സംഭാഷണം - എസ് എൽ പുരം സദാനന്ദൻ ചിത്രസംയോജനം - ഇ അരുണചലം കലാസംവിധാനം - കെ. ചലം ഛായഗ്രഹണം - കെ രാമചന്ദ്രൻ ഡിസൈൻ - എസ് എ നായർ ഗാനങ്ങൾ സംഗീതം - പുകഴേന്തി ഗാനരചന - പി. ഭാസ്കരൻ ക്ര.
ഗാനങ്ങൾ ആലാപനം 1 മധ്യാഹ്നസുന്ദരസ്വപ്നത്തിൽ എസ് ജാനകി 2 ഗോപുരക്കിളിവാതിലിൽ നിൻ കെ ജെ യേശുദാസ് 3 എന്റെ കണ്ണിൽ പൂത്തു നിൽക്കും എസ് ജാനകി 4 സ്വന്തം ഹൃദയത്തിൽ കെ ജെ യേശുദാസ് 5 നിഴൽ നാടകത്തിലെ നായിക നീ കെ ജെ യേശുദാസ്.
അവലംബം പുറത്തേക്കുള്ള കണ്ണികൾ ഇന്റെർനെറ്റ്മൂവി ഡേറ്റാബേസിൽ നിന്ന് വിലകുറഞ്ഞ മനുഷ്യൻ മല്ലുമൂവീസ് ഡേറ്റാബേസിൽ നിന്ന് Archived 2010-08-15 at the Wayback Machine .
വിൽകുറഞ്ഞ മനുഷ്യൻ
വിറ്റ്സൺഡേ ഐലന്റ്സ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Whitsunday_Islands_National_Park
വിറ്റ്സൺഡേ ഐലന്റ്സ് ദേശീയോദ്യാനം ആസ്ത്രേലിയയിലെ ക്യൂൻസ്ലാന്റിലെ ഒരു ദേശീയോദ്യാനമാണ് .
ബ്രിസ്ബേനിൽ നിന്നും വടക്കു-പടിഞ്ഞാറായി 20 കിലോമീറ്റർ അകലെയാണ്.
ഈ ദേശീയോദ്യാനത്തിൽ വിറ്റ്സൺഡേ ദ്വീപ് ഉൾപ്പെടെ മറ്റ് 31 ദ്വീപുകളുമുണ്ട്.
ഇവിടെ എത്താൻ
എയർലി ബീച്ചിൽ നിന്നോ ഷൂട്ടെ തുറമുഖത്തുനിന്നോ സ്വകാര്യ ബോട്ടിലോ അല്ലെങ്കിൽ വാണിജ്യബോട്ടുകളിലോ ഇവിടെ എത്താം.
അവലംബം പുറത്തേക്കുള്ള കണ്ണികൾ വിറ്റ്സൺഡേ ഐലന്റ്സ് ദേശീയോദ്യാനം എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
വിറ്റ്‍വാട്ടർസ്രാന്റ് സർവ്വകലാശാല ഇംഗ്ലീഷ് വിലാസം https://ml.wikipedia.org/wiki/University_of_the_Witwatersrand
ദക്ഷിണാഫ്രിക്കയിലെ ജോഹനാസ്ബർഗ്ഗിൽ സ്ഥിതിചെയ്യുന്ന ഒരു വിവിധ-ക്യാമ്പസ് ദക്ഷിണാഫ്രിക്കൻ പൊതുഗവേഷണ സർവ്വകലാശാലയാണ് വിറ്റ്‍വാട്ടർസ്രാന്റ് സർവ്വകലാശാല .
ഇത് വിറ്റ്സ് സർവ്വകലാശാല എന്നാണ് അറിയപ്പെടുന്നത്.
ജോഹനാസ്ബെർഗ്ഗിനും വിറ്റ്‍വാട്ടർസ്രാന്റിനുമെന്നപോലെ ഖനന വ്യവസായവുമായി ഈ സർവ്വകലാശാലക്കും നേരിട്ട് ബന്ധമുണ്ട്.
1896 ൽ സൗത്താഫ്രിക്കൻ സ്ക്കൂൾ ഓഫ് കിമ്പർലി എന്ന പേരിലാണ് ഈ സർവ്വകലാശാല സ്ഥാപിക്കപ്പെട്ടത്.
ദക്ഷിണാഫ്രിക്കയിലെ ഏറ്റവും പഴക്കമുള്ള സർവ്വകലാശാലയിൽ മൂന്നാമത്തെതാണ് ഈ സർവ്വകലാശാല.
മറ്റുരണ്ടെണ്ണം കേപ്പ് ടൗൺ സർവ്വകലാശാലയും (1829 ൽ സ്ഥാപിതം) സ്റ്റെല്ലെൻബോഷ് സർവ്വകലാശാലയുമാണ് (1866 ൽ സ്ഥാപിതം) .
പ്രധാന പൂർവ്വ വിദ്യാർത്ഥികൾ നോബൽ സമ്മാനം നേടിയവർ Aaron Klug, 1982 Nobel Prize in Chemistry Nadine Gordimer , 1991 Nobel Prize in Literature Nelson Mandela , who attended but did not graduate from the university, 1993 Nobel Peace Prize Sydney Brenner , 2002 Nobel prize in Physiology or Medicine See also Dawn of Humanity (2015 PBS film) Widdringtonia whytei അവലംബം
വില ഇലാസ്തിക ചോദനം ഇംഗ്ലീഷ് വിലാസം https://ml.wikipedia.org/wiki/Price_elasticity_of_demand ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഉല്പന്നത്തിന്റെ വിലയിൽ ഉണ്ടാകുന്ന മാറ്റത്തിന്റെ ഫലമായി ചോദനത്തിലുണ്ടാകുന്ന പ്രതിസ്പന്ദനാത്ന്മകതയാ ചോദനത്തിന്റെ വില ഇലാസ്തിക 
SOURCE :ECONOMICS TEXT BOOK( SCERT )plus two
വിറ്റ്‌ലി പുരസ്കാരം
വിറ്റ് ലി ഫണ്ട് ഫോർ നേച്ചർ (WFN) വർഷം തോറും, പരിസ്ഥിതി സംരക്ഷണത്തിൽ വ്യാപൃതരായിരിക്കുന്ന പ്രാദേശിക,ദേശീയ തലത്തിലുള്ള വ്യക്തികൾക്ക് ലോകവ്യാപകമായി നൽകിവരുന്ന പുരസ്ക്കാരമാണ് വിറ്റ് ലി പുരസ്ക്കാരം .
ഗ്രീൻ ഓസ്ക്കാറുകൾ എന്നറിയപ്പെടുന്ന ഈ പുരസ്ക്കാരങ്ങൾ പരിസ്ഥിതി സംരക്ഷണത്തിനു വേണ്ടിയുള്ള ലോകത്തെ ഏറ്റവും വിലമതിക്കുന്ന പുരസ്ക്കാരങ്ങളിലൊന്നാണ്.
30,000 ബ്രിട്ടീഷ് പൗണ്ട് ആണ് പുരസ്ക്കാരത്തുക.
വികസിതരാജ്യങ്ങൾക്കു പുറത്തുള്ള വികസ്വര-അവികസിത രാജ്യങ്ങളിൽ നിന്നുള്ള പരിസ്ഥിതിസംരക്ഷണത്തിന് സംഭാവനകൾ നൽകിയ വ്യക്തികൾക്കുള്ള അംഗീകാരമായിട്ടാണ് ഈ പുരസ്ക്കാരം നൽകുക.
വ്യക്തിയെ നിർദ്ദേശിക്കുക, അപേക്ഷ സ്വീകരിക്കുക, അഭിമുഖം നടത്തുക എന്നീ പ്രക്രിയകൾക്കു ശേഷമാണ് പുരസ്ക്കാരം നൽകുന്നത്.
1994ൽ എഡ്വാർഡ് വിറ്റ് ലി യാണ് അദ്ദേഹത്തിന്റെ പേരിലുള്ള പുരസ്ക്കാരം ഏർപ്പെടുത്തിയത്.
അന്ന് 15,000 പൗണ്ടായിരുന്നു പുരസ്ക്കാര തുക.
2007ൽ 8 വിവിധ പുരസ്ക്കാരങ്ങൾ ഈ പേരിൽ നൽകി.
ചില വിറ്റ് ലി പുരസ്ക്കാരങ്ങൾ മറ്റു ചില സംഘടനകൾ സ്പോൺസർ ചെയ്ത്, ചില പ്രത്യേക മേഖലകളിൽ നൽകിവരുന്നുണ്ട്.
ഓരോ വർഷവും വിറ്റ് ലി പുരസ്ക്കാര ജേതാക്കളിൽ ഒരാൾക്ക് വിറ്റ് ലി ഗോൾഡ് പുരസ്ക്കാരവും 30,000 പൗണ്ട് തുകയും ലഭിക്കും.
കൊളംബിയായിലെ ആമസോൺ നദീജല ഡോൾഫിനുകളെ സംരക്ഷിക്കുന്നതിനുള്ള പ്രവർത്തനങ്ങളിൽ മുഴുകിയ ഡോ. ഫെർനാണ്ടോ ട്രുജില്ലോയ്ക്കാണ് 2007ലെ സ്വർണ പുരസ്ക്കാരം ലഭിച്ചത്.
ചില വിജയികൾ അമാൻഡ വിൻസെന്റ് (1994) അലക്സാണ്ടർ അർബാച്ചക്കോവ് (2006) ഗ്ലാഡിസ് കലെമ-സിക്കുസോക്ക (2009) മൈസൂർ ദൊരെസ്വാമി മധുസുദൻ (2009) സീന തൂസ് (2005) ക ഹ്സോ വാ (2004) റോമുലസ് വിറ്റാക്കർ (2005) ക്ലോഡിയോ സില്ലെറോ-സുബിറി (1998) രമണ ആത്രേയ (2011) അപരാജിത ദത്ത (2013) അവലംബം പുറം കണ്ണികൾ Whitley Fund for Nature Omacha Foundation ഇതു കൂടി കാണുക Whitley Awards (Australia)
വില (ബട്ടർഫ്ലൈ) ഇംഗ്ലീഷ് വിലാസം https://ml.wikipedia.org/wiki/Vila_(butterfly)
വടക്കൻ തെക്കേ അമേരിക്കയിൽ കാണുന്ന നിംഫാലിഡേ ബട്ടർഫ്ലൈയുടെ ഒരു ജനുസ്സാണ് വില.
Listed alphabetically: Vila azeca (Doubleday, [1848]) Vila emilia (Cramer, [1779]) Vila eueidiformis Joicey Talbot, 1918 അവലംബം
വിലക്കപ്പെട്ട നഗരം
39°54′53″N 116°23′26″E ﻿ / ﻿ 39.91472°N 116.39056°E ﻿ / 39.91472; 116.39056
മിങ് രാജവംശത്തിന്റെ നാളുകൾ മുതൽ ക്വിങ് രാജവംശത്തിന്റെ അവസാനം വരെ ചൈനീസ് ചക്രവർത്തിമാരുടെ രാജകീയ കൊട്ടാര സമുച്ചയമാണ് വിലക്കപ്പെട്ട നഗരം ( ഇംഗ്ലീഷ് : Forbidden City ) എന്ന് അറിയപ്പെടുന്നത്.
ബീജിങ് നഗരത്തിന്റെ കേന്ദ്ര ഭാഗത്തായാണ് ഇത് സ്ഥിതിചെയ്യുന്നത്.
ഏകദേശം അഞ്ച് നൂറ്റാണ്ടുകളോടം ചൈനീസ് ചക്രവർത്തിമാരുടേയും അവരുടെ പരിവാരങ്ങളുടേയും ഔദ്യോഗിക വസതിയായിരുന്നു ഈ കൊട്ടാരം.
എന്നാൽ ഇന്നിത് ഒരു മ്യൂസിയമാക്കി (പാലസ് മ്യൂസിയം) പൊതുജനങ്ങൾക്ക് തുറന്നുകൊടുത്തിരിക്കുന്നു.
ക്രിസ്തു വർഷം 1406 മുതൽ 1420 വരയാണ് ഇതിന്റെ നിർമ്മാണ കാലഘട്ടം.
78 ലക്ഷം ചതുരശ്ര അടി വിസ്തീർണമുള്ള ഈ കൊട്ടാരത്തിൽ 980ഓളം മന്ദിരങ്ങളുണ്ട്.
പരമ്പരാഗത ചൈനീസ് വാസ്തുവിദ്യയാണ് വിലക്കപ്പെട്ട നഗരത്തിന്റെ ഇർമ്മാണത്തിന് അവലംബിച്ചിരിക്കുന്നത്.
1987-ൽ ഈ പ്രദേശത്തിന് ലോക പൈതൃക പദവി ലഭിച്ചു.
സിജിൻ ചെങ്(Zijin Cheng 紫禁城) എന്ന ചൈനീസ് നാമത്തിന്റെ തർജ്ജമയാണ് വിലക്കപ്പെട്ട നഗരം.
ഇതിൽ സി(Zi) എന്നാൽ ധ്രുവനക്ഷത്രത്തെയാണ് അർത്ഥമാക്കുന്നത്.
ഇത് സ്വർഗ്ഗത്തെ പ്രതീകവൽക്കരിക്കുന്നു.
സ്വർഗ്ഗത്തിലെ ചക്രവർത്തിമാരെപോലെ ഭൂമിയിലും ചക്രവർത്തിമാർ ഉണ്ടെന്നാണ് ചൈനീസ് വിശ്വാസം.
ഭൂമിയിലെ രാജാക്കന്മാരുടെ നഗരമായതിനാൽ പേരിനൊപ്പം (പൊതുജനങ്ങൾക്ക്) വിലക്കപ്പെട്ടത്  എന്നർത്ഥം വരുന്ന ജിൻ(jin) എന്ന പദം ചേർത്തിരിക്കുന്നു.
ചെങ്(Cheng) എന്നാൽ ഒരു കോട്ടനഗരം എന്നാണ് അർഥമാക്കുന്നത്.
അതായത് ഭൂമിയിലെ ചക്രവർത്തിയുടെ അനുമതിയില്ലാതെ ഏതൊരുവ്യക്തിക്കും രാജകൊട്ടാരത്തിലേക്ക് പ്രവേശിക്കുവാനോ കൊട്ടാരത്തിൽനിന്ന് പുറത്തേക്ക് പോകുവാനോ സാധിക്കുകയില്ല.
ഈ ഒരു അർഥത്തിലാണ് കൊട്ടാരസമുച്ചയത്തെ അന്ന് വിലക്കപ്പെട്ട നഗരം എന്ന് വിളിച്ചു വന്നത്.
ഇതും കാണുക മിങ് രാജവംശം ക്വിങ് രാജവംശം അവലംബം
സലോമെ മെലിയ സലൊമെ മെലിയ,2006ൽ അക്രോപൊലിസിൽ നിന്നുള്ള പടം
ജോർജ്ജിയക്കാരിയായ ചെസ് കളിക്കാരിയാണ് സലൊമെ മെലിയ ( English : Salome Melia ( Georgian : სალომე მელია) ചെസ് കളിയിലെ പ്രാവീണ്യം അനുസരിച്ച് ലോക ചെസ് ഫെഡറേഷൻ - എഫ് ഐ ഡി ഇ - നൽകുന്ന അന്താരാഷ്ട മാസ്റ്റർ (ഐഎം), വിമൻ ഗ്രാന്റ് മാസ്റ്റർ (ഡബഌു.ജി.എം)  പദവികൾക്ക് അർഹയായിട്ടുണ്ട് സലൊമെ മെലിയ.
2015ൽ ചെങ്ഡുവിൽ നടന്ന ലോക വനിതാ ചെസ് ചാംപ്യൻഷിപ്പിൽ ജോർജ്ജിയയ്ക്ക് വേണ്ടി സ്വർണ മെഡൽ നേടിയ ടീ്മിൽ അംഗമായിരുന്നു.
2004ലും 2005ലും 18 വയസ്സിന് താഴെയുള്ള പെൺകുട്ടികളുടെ യൂറോപ്യൻ ചാംപ്യൻഷിപ്പിൽ വിജയിയായി.
യൂറോപ്യൻ ഇൻ്ഡിവിജ്വൽ വനിതാ ചെസ് ചാംപ്യൻഷിപ്പിൽ 2013ൽ സ്വർണ്ണവും 2014ൽ വെങ്കല മെഡലും നേടി.
2008ലും 2010ലും ജോർജ്ജിയൻ വനിതാ ചെസ് ചാംപ്യൻഷിപ്പിൽ വിജയിയായിട്ടുണ്ട്.
ജോർജ്ജിയയിലെ ഏറ്റവും വലിയ രണ്ടമാത്തെ നഗരമായ ബടൂമിയിൽ 1987 ഏപ്രിൽ 14ന് ജനിച്ചു.
അവലംബം ↑ IM norm certificate FIDE
സലേർണോയിലെ ട്രോട്ട
സലേർണോയിലെ ട്രോട്ട ( ട്രോക്ട എന്നും പറയും) പന്ത്രണ്ടാം നൂറ്റാണ്ടിൽ ഇറ്റലിയിലെ തീരദേശപട്ടണമായ ട്രോട്ടായിൽ ജീവിച്ചിരുന്ന വൈദ്യശാസ്ത്രജ്ഞയും വൈദ്യശാസ്ത്രത്തെപ്പറ്റി എഴുതുന്ന എഴുത്തുകാരിയും ആയിരുന്നു.
പന്ത്രണ്ടും പതിമൂന്നും നൂറ്റാണ്ടുകളിൽ അവരുടെ പരശസ്തി ഇറ്റലി കടന്ന് ഫ്രാൻസിലും ഇംഗ്ലണ്ടിലും വരെയെത്തി.
ഇടനേരത്ത് അവരുടെ കൃതികൾ വിസ്മൃതിയിലാണ്ടുപൊയിരുന്നെങ്കിലും ഇരുപതാം നൂറ്റാണ്ടിന്റെ അവസാനകാലഘട്ടത്തിൽ വീണ്ടും കണ്ടെത്തുകയും അങ്ങനെ ഈ നൂറ്റാണ്ടിൽ അവർ ശ്രദ്ധിക്കപ്പെടുകയുംചെയ്തു.
ട്രോട്ടയെ ട്രോട്ടുലയുമായി വേർതിരിക്കുന്നു
ട്രോറ്റുല എന്ന ട്രോട്ടയുടെ പുസ്തകം മൂന്നു വ്യത്യസ്ത എഴുത്തുകാർ എഴുതിയതാണ്.
ആ അർഥത്തിൽ ട്രോട്ടുല എന്ന പെർനൽകി.
എന്നാൽ ഇത് അതെഴുതിയ ആളുടെ പേരാണേന്ന് തെറ്റിഗ്രഹിച്ചു.
ട്രോട്ടയുടെ ജീവിതവും പ്രവർത്തനങ്ങളും De ornatu mulierum പ്രാക്റ്റിക്ക സെക്കന്റം ട്രോട്ടം ഡി ക്യൂറിസ് മുലിയേറം ട്രോട്ടയുടെ പ്രശസ്തിയും മദ്ധ്യകാലഘട്ടത്തിലെ അവരുടെ എഴുത്തിന്റെ വിധിയും ഇരുപതും ഇരുപത്തിഒന്നാം നൂറ്റാണ്ടിലെ ട്രോട്ടയെ വീണ്ടും കണ്ടെത്തൽ ഇതും കാണൂ അവലംബം
സലോമി (ടിഷ്യൻ) ഇംഗ്ലീഷ് വിലാസം https://ml.wikipedia.org/wiki/Salome_(Titian)
1515-ൽ പ്രമുഖ ഇറ്റാലിയൻ ചിത്രകാരനായിരുന്ന ടിഷ്യൻ വെസല്ലി ചിത്രീകരിച്ച ഒരു എണ്ണച്ചായചിത്രമാണ് സലോം (ടിഷ്യൻ).
ഒരുപക്ഷേ യോഹന്നാൻ സ്നാപകന്റെ തലയോടൊപ്പമുള്ള സലോമിയെയായിരിക്കാം ചിത്രീകരിച്ചിരിക്കുന്നത്.
ഇപ്പോൾ റോമിലെ ഡോറിയ പാംഫിൽജ് ഗാലറിയിലാണ് ഈ ചിത്രം സംരക്ഷിച്ചിരിക്കുന്നത്.
ഈ വിഷയത്തിലെ മറ്റ് ചിത്രങ്ങൾ പോലെ, ചിലപ്പോൾ ഹോളോഫെർണസിന്റെ തലയുമായി ജൂഡിത്തിനെയൊ മറ്റൊരു ബൈബിൾ സംഭവത്തിലെ യോഹന്നാൻ സ്നാപകന്റെ തലയോടൊപ്പമുള്ള ഹെരോദിയാസിനെയോ ചിത്രീകരിച്ചിരിക്കുന്നു.
ചരിത്രപരമായി, പ്രധാന വ്യക്തിയെ സലോമിയുടെ അമ്മ ഹെരോദിയാസ് എന്നും വിളിക്കുന്നു.
ചിലപ്പോൾ ജോർജിയോണിന്റേതാണെന്ന് ആരോപിക്കപ്പെട്ടിട്ടുള്ള ഈ ചിത്രം "ശാരീരിക സാമീപ്യവും കാഴ്ചക്കാരന്റെ പങ്കാളിത്തവും" ഉപയോഗിച്ച്, ടിഷ്യന്റെ വ്യക്തിഗത ശൈലി വികസന കാലഘട്ടത്തിൽ ചിത്രീകരിച്ച ഒന്നായി കാണുന്നു.
അതിൽ "രൂപപ്പെടുത്താവുന്ന ഓയിൽ മീഡിയം വിദഗ്ദ്ധമായി കൈകാര്യം ചെയ്തുകൊണ്ട് കൊഴുത്ത മാംസത്തിൽ മൃദുവായി കെട്ടിപ്പിരിച്ചുവെച്ച മുടിയുടെ സംവേദനം സൃഷ്ടിക്കാൻ കലാകാരന് കഴിഞ്ഞു."
ജോൺ സ്നാപകന്റെ തല ഒരു സ്വയം ഛായാചിത്രമായിരിക്കാമെന്ന് എർവിൻ പനോഫ്സ്കി നിർദ്ദേശിച്ചു.
ക്രിസ്റ്റഫാനോ അലോറിയുടെ , ജൂഡിത്ത് വിത്ത് ദി ഹെഡ് ഓഫ് ഹോളോഫെർണസ് (1613, റോയൽ കളക്ഷൻ , മറ്റ് പതിപ്പുകൾ), മുറിഞ്ഞ തല സ്വന്തം ഛായാചിത്രവും ജൂഡിത്തും വീട്ടുജോലിക്കാരിയുടെയും ചിത്രങ്ങൾ അദ്ദേഹത്തിന്റെ മുൻ യജമാനത്തിയുടെയും അമ്മയുടെയും ഛായാചിത്രങ്ങളും ആയിരിക്കാം.
ഡ്രെസ്‌ഡൻ വീനസിൽ ഉപയോഗിച്ച അതേ മാതൃകയാണ് ഇവിടത്തെ മാതൃകയെന്ന് പറയപ്പെടുന്നു (ജോർജിയോണും ടിഷ്യനും, സി. 1510).
ചില സന്ദർഭങ്ങളിൽ ടിഷ്യന്റെ വർക്ക്ഷോപ്പിൽ ഈ രചന പലതവണ പകർത്തി.
സലോമി, ജൂഡിത്ത് അല്ലെങ്കിൽ ഹെരോദിയാസ്?
Lighter image, with clearer view of the background cupid and fittings
പെയിന്റിംഗിന്റെ സാധ്യമായ തെളിവ് ആരംഭിക്കുന്നത് 1533-ൽ ടിഷ്യൻ ചിത്രീകരിച്ച ജൂഡിത്ത് ആണെന്ന് ടിഷ്യന്റെ വളരെ പ്രധാനപ്പെട്ട രക്ഷാധികാരിയായ ഫെറാറ ഡ്യൂക്ക് ഓഫ് അൽഫോൺസോ ഐ ഡി എസ്റ്റെ ശേഖരത്തിൽ രേഖപ്പെടുത്തിയിട്ടുണ്ട്.
അവശേഷിക്കുന്ന മറ്റൊരു ടിഷ്യൻ പെയിന്റിംഗും ഈ റെക്കോർഡിന് യോജിച്ചതായി തോന്നുന്നില്ല.
അതിനാൽ ഈ ചിത്രം ഇപ്പോൾ റോമിലെ പെയിന്റിംഗ് അല്ലായെങ്കിൽ, അത് നഷ്‌ടപ്പെടണം.
1592-ൽ ഡ്യൂക്ക് അൽഫോൻസോയുടെ ചെറുമകൾ ലൂക്രെസിയ ഡി എസ്റ്റെ (1535–1598) "ഹെറോഡിയാസ്" (സലോമിയുടെ അമ്മ) എന്ന ഒരു ചിത്രം സ്വന്തമാക്കി 1603-ൽ കാർഡിനൽ പിയട്രോ അൽഡോബ്രാൻഡിനിയുടെ ഡോറിയ പാം‌ഫിൽ‌ജ് പെയിന്റിംഗ് തന്റെ മരുമകൾ ഒളിമ്പിയ അൽഡോബ്രാൻഡിനിയുടെ രണ്ടാമത്തെ ഭർത്താവ് മുൻ കർദിനാൾ കാമിലോ പാംഫിൽജായിരുന്നതിനുശേഷം ചിത്രം അവരുടെ അടുത്തേക്ക് എത്തുന്നതിന് മുമ്പ് കുടുംബത്തിലെ വംശപരമ്പരയിലൂടെ കടന്നുപോയി.
പതിനെട്ടാം നൂറ്റാണ്ടിൽ ഈ പെയിന്റിംഗിനെ ഹെറോഡിയാസ് എന്നാണ് വിളിച്ചിരുന്നത്.
എന്നാൽ ഇത് കണ്ട നിരവധി വിദേശ സന്ദർശകർ പ്രധാന വ്യക്തി ജൂഡിത്ത് ആണെന്ന് കരുതി രേഖപ്പെടുത്തിയിട്ടുണ്ട്.
ജോൺ സ്നാപകനെ വധിക്കാനുള്ള ഗൂഢാലോചനയുടെ പ്രധാന സഹായിയായി പരമ്പരാഗതമായി കാണപ്പെടുന്ന പെയിന്റിംഗിന്റെ പ്രധാന വ്യക്തി ഹെറോഡിയാസായിരുന്നുവെങ്കിൽ, അവരുടെ അടുത്തുള്ള സ്ത്രീ മകളായ സലോമിയെ പ്രതിനിധീകരിക്കാൻ ഉദ്ദേശിച്ചുള്ളതാണ്.
ഹെറോഡിയാസ് എന്ന തിരിച്ചറിയലിന് സമീപകാലത്ത് പിന്തുണക്കാർ ഇല്ലെന്ന് തോന്നുന്നു.
പക്ഷേ ജൂഡിത്ത് ആണെന്ന് പറയുന്നവരുണ്ട്.
അവലംബം കുറിപ്പുകൾ Salome with the head of John the Baptist by Titian എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Ciletti, Elena, "Patriarchal Ideology in the Renaissance Iconography of Judith", in Marilyn Migiel, Juliana Schiesari, eds.
, Refiguring Woman: Perspectives on Gender and the Italian Renaissance , 1991, Cornell University Press, ISBN 080149771X , 9780801497711, google books "DP": Page at the museum website Archived 2018-04-06 at the Wayback Machine .
Hale, Sheila, Titian, His Life , 2012, Harper Press, ISBN 978-0-00717582-6 Hall, James, Hall's Dictionary of Subjects and Symbols in Art , 1996 (2nd edn.), John Murray, ISBN 0719541476 Jaffé, David (ed), Titian , The National Gallery Company/Yale, London 2003, ISBN 1 857099036 (the painting was a late addition to this exhibition, not given a catalogue entry as such) Joannides, Paul, Titian to 1518: The Assumption of Genius , 2001, Yale University Press, ISBN 0300087217 , 9780300087215, google books Neginsky, Rosina, Salome: The Image of a Woman Who Never Was , 2014, Cambridge Scholars Publishing, ISBN 1443869627 , 9781443869621, google books "Norton": Norton Simon Museum page ("Object Information" tab for provenance) Falomir, Miguel, Prado page on their version (extract from book by Falomir, also covers the other two compositions) Robertson, Giles, in Jane Martineau (ed), The Genius of Venice, 1500–1600 , 1983, Royal Academy of Arts , London (Catalogue number 114) Safarik, Eduard A., Galleria Doria Pamphilj, Masterpieces: Paintings , Societa Arti Doria Pamphilj/Scala, 1993 കൂടുതൽ വായനയ്ക്ക് Panofsky, Erwin , Problems in Titian, mostly Iconographic , 1969
സല്യൂട്ട് 6
സല്യൂട്ട് പദ്ധതിയിലെ എട്ടാമത്തെ ബഹിരാകാശ നിലയമായ സല്യൂട്ട് 6(ഡോസ്-5) (Salyut 6 / DOS-5) 29-9-1977 മുതല് 29-7-1982 വരെ പ്രവർത്തിച്ചു.
ആദ്യമായി രണ്ടു വാതിലുകൾ ഘടിപ്പിച്ചിരുന്നു.
രണ്ട് സോയൂസ് വാഹനങ്ങൾ - അല്ലെങ്കിൽ ഒരു സോയൂസിനൊപ്പം ഒരു പ്രോഗ്രസ്പേടകവും - ഒരേസമയം ഘടിപ്പിച്ചിക്കാനായിരുന്നു  രണ്ടു വാതിലുകൾ.
(ബഹിരാകാശത്തേക്ക് സാധനങ്ങൾ കൊണ്ടുപോകുന്ന പേടകങ്ങളാണ് പ്രോഗ്രസ് പേടകങ്ങൾ.) വാഴ്സാപാക്ട്  രാജ്യങ്ങളില് നിന്നുമുള്ളവർ  സല്യൂട്ട് 6 സന്ദർശിച്ചു.
ഏറ്റവും കൂടൂതല് ദിവസം ബഹിരാകാശത്ത് താമസിക്കുന്നതിനുള്ള  റിക്കാർഡ് ഈ നിലയത്തിൽ  ഭേദിച്ചു (96 ദിവസം).
അവലംബം Harland, David (14 February 2005).
The Story of Space Station Mir.
Glasgow, United Kingdom: Springer-Praxis.
ISBN 978-0-387-23011-5 .
"NASA - NSSDC - Spacecraft - Details".
2 April 2008.
Retrieved 2008-06-29.
Baker, Philip (1 June 2007).
The Story of Manned Space Stations: An Introduction.
New York, United States of America: Springer-Praxis.
ISBN 978-0-387-30775-6 .
Wade, Mark.
"Salyut 6".
Encyclopedia Astronautica.
Retrieved 2007-07-05.
a b Hall Shayler (7 May 2003).
Soyuz: A Universal Spacecraft.
London, United Kingdom: Springer-Praxis.
ISBN 978-1-85233-657-8 .
David S. F. Portree (March 1995).
Mir Hardware Heritage (PDF).
Retrieved 2007-03-30.
"Cosmos 1267".
Retrieved 2007-06-28.
സലൈൻ (മരുന്ന്) ഇംഗ്ലീഷ് വിലാസം https://ml.wikipedia.org/wiki/Saline_(medicine)
സോഡിയം ക്ലോറൈഡ് വെള്ളത്തിൽ ലയിച്ചുണ്ടാകുന്ന ഒരു മിശ്രിതമാണ് സലൈൻ എന്നറിയപ്പെടുന്ന സലൈൻ ലായനി ( saline solution).
വൈദ്യശാസ്ത്രത്തിൽ ഇതിന്  വലിയ പ്രാധാന്യമുണ്ട്.
മുറിവുകൾ വൃത്തിയാക്കാനും കോൺടാക്റ്റ് ലെൻസുകൾ നീക്കംചെയ്യാനും വരണ്ട കണ്ണുകളെ ചികിൽസിക്കാനും ഇത് പ്രയോഗിക്കുന്നു.
സിരയിലേക്ക് കുത്തിവയ്ക്കുന്നതിലൂടെ ഇത് ഗ്യാസ്ട്രോഎന്റൈറ്റിസ് , ഡയബറ്റിക് കെറ്റോഅസിഡോസിസ് എന്നിവയിൽ നിന്നുള്ള നിർജ്ജലീകരണം ചികിത്സിക്കാൻ ഉപയോഗിക്കുന്നു.
കുത്തിവയ്പ്പിലൂടെ നൽകേണ്ട മറ്റ് മരുന്നുകളെ നേർപ്പിക്കാനും ഇത് ഉപയോഗിക്കുന്നു.
വലിയ അളവിൽ ഉപയോഗിച്ചാൽ,  ദ്രാവക ഓവർലോഡ്, വീക്കം, അസിഡോസിസ്, ഉയർന്ന രക്ത സോഡിയം എന്നിവ ഉണ്ടാകാം .
കുറഞ്ഞ രക്ത സോഡിയം ഉള്ളവരിൽ അമിതമായ ഉപയോഗം ഓസ്മോട്ടിക് ഡീമിലിനേഷൻ സിൻഡ്രോമിന് കാരണമായേക്കാം.
മരുന്നുകളുടെ ക്രിസ്റ്റലോയിഡ് കുടുംബത്തിലാണ് സലൈൻ.
ഉയർന്നതും താഴ്ന്നതുമായ സാന്ദ്രത ഇടയ്ക്കിടെ ഉപയോഗിക്കാം.
ഉപ്പുവെള്ളത്തിന് 5.5 പി.എച്ച് ഉണ്ട് (പ്രധാനമായും അലിഞ്ഞുപോയ കാർബൺ ഡൈ ഓക്സൈഡ് കാരണം).
ഇത് അസിഡിറ്റി ഉണ്ടാക്കുന്നു.
1831 ൽ വൈദ്യശാസ്ത്രം സലൈൻ ഉപയോഗം ആരംഭിച്ചു.
ഇത്, ലോകാരോഗ്യ സംഘടനയുടെ അവശ്യ മരുന്നുകളുടെ പട്ടികയിൽ ഉൾപ്പെടുന്നു.
2016 ൽ, അമേരിക്കയിൽ ഏറ്റവും കൂടുതൽ നിർദ്ദേശിക്കപ്പെട്ട 221 മത്തെ മരുന്നാണ് സലൈൻ.
സാന്ദ്രത സലൈൻ ഉപയോഗം
മെഡിക്കൽ ആവശ്യങ്ങൾക്കായി, മുറിവുകളും ചർമ്മ ഉരച്ചിലുകളും കഴുകുന്നതിന് പലപ്പോഴും സലൈൻ ഉപയോഗിക്കുന്നു.
IV തെറാപ്പിയിലും സലൈൻ ഉപയോഗിക്കുന്നു.
ഇത് നൽകുന്നത് ഹീമോലിസിസ് പോലുള്ള പ്രശ്നങ്ങൾക്ക് കാരണമാകുമെന്നതിനാൽ, കുറഞ്ഞ ഉപ്പുവെള്ള സാന്ദ്രത (0.9% ൽ താഴെ) ഉള്ള ഇൻട്രാവനസ് സൊല്യൂഷനുകളിൽ സുരക്ഷിതമായ ഓസ്മോലാലിറ്റി നിലനിർത്തുന്നതിന് ഡെക്സ്ട്രോസ് ( ഗ്ലൂക്കോസ് ) ചേർക്കുന്നു.
ജലദോഷത്തിന്റെ ചില ലക്ഷണങ്ങളിൽ നിന്ന് മോചനം നേടാൻ നാസാരന്ധ്രങ്ങൾ കഴുകുന്നതിനും സലൈൻ  പലപ്പോഴും ഉപയോഗിക്കുന്നു.
കുഞ്ഞുങ്ങൾക്കും മുതിർന്നവർക്കും മൂക്കിലെ ഭാഗങ്ങൾ കഴുകി വൃത്തിയാക്കുന്നത് എളുപ്പമാക്കുന്നതിന് സലൈൻ മ്യൂക്കസിൽ മൃദുലവും അയവുള്ളതുമായ സ്വാധീനം ചെലുത്തുന്നു.
ഈ സാഹചര്യത്തിൽ "വീട്ടിൽ നിർമ്മിച്ച" ഉപ്പുവെള്ളം ഉപയോഗിക്കാം: ഏകദേശം അര ടീസ്പൂൺ ഉപ്പ് 240 മില്ലി (ഏകദേശം 8 ഔൺസ്) ശുദ്ധമായ വെള്ളത്തിൽ ലയിപ്പിച്ചാണ് ഇത് നിർമ്മിക്കുന്നത്.
വളരെ അപൂർവ സന്ദർഭങ്ങളിൽ, മൂക്കിലൂടെ അമീബ ശരീരത്തിൽ പ്രവേശിച്ചാൽ അണുബാധ ( Naegleria fowleri ) ഉണ്ടാകാം, അതിനാൽ മൂക്കിലെ  ഉപയോഗിക്കുന്ന സലൈൻ അണുവിമുക്തമായിരിക്കണം.
ടാപ്പ് വെള്ളം അണുവിമുക്തമായ ദ്രാവകമല്ലെന്നത് ശ്രദ്ധിക്കുക.
കണ്ണുകൾ
സലൈൻ അടങ്ങിയ  തുള്ളിമരുന്നുകളാണ് കണ്ണ് ചികിൽസയിൽ ഉപയോഗിക്കുന്നത് .
ചികിത്സിക്കുന്ന അവസ്ഥയെ ആശ്രയിച്ച്, അവയിൽ സ്റ്റിറോയിഡുകൾ, ആന്റിഹിസ്റ്റാമൈൻസ് , സിമ്പതോമിമെറ്റിക്സ് , ബീറ്റ റിസപ്റ്റർ ബ്ലോക്കറുകൾ , പാരസിംപത്തോമിമെറ്റിക്സ്, പാരസിംപത്തോളിറ്റിക്സ് , പ്രോസ്റ്റാഗ്ലാൻഡിൻസ് , ആൻറിബയോട്ടിക്കുകൾ അല്ലെങ്കിൽ ടോപ്പിക്കൽ അനസ്തെറ്റിക്സ് എന്നിവ അടങ്ങിയിരിക്കാം.
ചില തുള്ളിമരുന്നുകളിൽ  മരുന്നുകളില്ല,  അവ ലൂബ്രിക്കേറ്റിംഗ് ലായനികൾ മാത്രമാവാം.
1831 ൽ യൂറോപ്പിലുടനീളം വ്യാപിച്ച ഇന്ത്യൻ ബ്ലൂ കോളറ പാൻഡെമിക് കാലഘട്ടത്തിലാണ് സലൈൻ ആദ്യമായി ഉപയോഗിച്ചതെന്ന് കരുതപ്പെടുന്നു.
എഡിൻ‌ബർഗ് മെഡിക്കൽ സ്കൂളിലെ ബിരുദധാരിയായ William Brooke O'Shaughnessy ലാൻസെറ്റ് എന്ന മെഡിക്കൽ ജേണലിന് അയച്ച ലേഖനത്തിൽ, കോളറ ബാധിച്ച ആളുകൾക്ക് സലൈൻ കുത്തിവയ്ക്കാൻ നിർദ്ദേശിച്ചു.
നായ്ക്കളിൽ തന്റെ ചികിത്സ നിരുപദ്രവകരമാണെന്ന് അദ്ദേഹം കണ്ടെത്തി.
കോളറ ബാധിച്ച ആളുകളെ പ്രയോജനകരമായ രീതിയിൽ ചികിത്സിക്കുന്നതിൽ അദ്ദേഹത്തിന്റെ നിർദ്ദേശം ഉടൻ തന്നെ അംഗീകരിക്കപ്പെട്ടു.
തുടർന്നുള്ള ദശകങ്ങളിൽ, സലൈനുള്ള വ്യതിയാനങ്ങളും ബദലുകളും പരീക്ഷിക്കുകയും കോളറ ബാധിച്ചവരെ ചികിത്സിക്കാൻ ഉപയോഗിക്കുകയും ചെയ്തു.
ഈ പരിഹാരങ്ങളിൽ സോഡിയം, ക്ലോറൈഡ്, പൊട്ടാസ്യം, കാർബണേറ്റ്, ഫോസ്ഫേറ്റ്, ഹൈഡ്രോക്സൈഡ് എന്നിവയുടെ സാന്ദ്രത അടങ്ങിയിരിക്കുന്നു.
സലൈൻ ലഭ്യമല്ലാത്ത സാഹചര്യങ്ങളിൽ, പകരം കരിക്കിൻവെള്ളം ഉപയോഗിക്കുന്നു.
എന്നിരുന്നാലും, ഇതിന്റെ ഉപയോഗം നന്നായി പഠിച്ചിട്ടില്ല.
അവലംബം ഇതും കാണുക ഇൻട്രാവെനസ് തെറാപ്പി ഉപ്പുവെള്ളം സാലിനോമീറ്റർ
സലൈൻ നദി (ഇല്ലിനോയി)